Държавен вестник, бр. 54, 2025 г., стр. 21

БРОЙ  54	
Д Ъ Р Ж А В Е Н  В Е С Т Н И К 	
СТР.  21   
4. В ал. 4 след думата „цигари“ се добавя 
„за многократна употреба, съдържащи ни­
котин“ и след думата „пълнене“ се добавя 
„съдържащи никотин“. 
5. Създава се ал. 4а: 
„(4а) Върху потребителската опаковка и 
върху всяка външна опаковка на електронни 
цигари за многократна употреба, несъдържащи 
никотин, контейнерите за многократно пъл­
нене, несъдържащи никотин, и течностите, 
несъдържащи никотин, се поставя здравно 
предупреждение: „Това изделие крие риск за 
Вашето здраве“.“ 
6. Алинея 5 се изменя така: 
„(5) За здравните предупреждения по ал. 4 
и 4а се прилага чл. 35л, ал. 2.“ 
§ 14. Създава се глава тринадесета „а“ с 
чл. 43л и 43м: 
„ Г л а в а  т р и н а д е с е т а  „ а “
ИЗДЕЛИЯ, СЪДЪРЖАЩИ НИКОТИН И 
ИЗДЕЛИЯ, РАЗЛИЧНИ, ОТ ТЮТЮНЕВИ 
ИЗДЕЛИЯ
Чл. 43л. (1) Върху потребителската опаков­
ка и върху всяка външна опаковка на изделия, 
съдържащи никотин, се поставя здравно пре­
дупреждение: „Това изделие съдържа никотин, 
който води до силно пристрастяване. Не се 
препоръчва за употреба от непушачи“. 
(2) Здравното предупреждение по ал. 1 
трябва да:
1. отговаря на изискванията на чл. 35и;
2. се отпечатва успоредно на основния 
текст на повърхността, предназначена за него;
3. покрива 30 на сто от най-голямата по­
върхност на потребителската опаковка и на 
всяка външна опаковка.
Чл. 43м. (1) Върху потребителската опаков­
ка и върху всяка външна опаковка на изделия, 
различни от тютюневи изделия, се поставя 
здравно предупреждение: „Това изделие крие 
риск за Вашето здраве“.
(2) Здравното предупреждение по ал. 1 
трябва да:
1. отговаря на изискванията на чл. 35и;
2. се отпечатва успоредно на основния 
текст на повърхността, предназначена за него;
3. покрива 30 на сто от най-голямата по­
върхност на потребителската опаковка и на 
всяка външна опаковка.“
§ 15. Създава се глава тринадесета „б“ с 
чл. 43н – 43р: 
„ Г л а в а  т р и н а д е с е т а  „ б “
КОНТРОЛ
Чл. 43н. (1) Контролът по спазване изис­
кванията на този закон се осъществява по­
отделно или съвместно от длъжностни лица, 
оправомощени от органите по чл. 52. 
(2) При осъществяване на контролните им 
функции длъжностните лица по ал. 1 имат 
право: 
1. на свободен достъп в търговските скла­
дове или в обектите на проверяваните лица; 
2. да изискват от проверяваното лице до­
кументи, данни, сведения, справки и други 
носители на информация, имащи отношение 
към извършваната проверка; 
3. да изискват от трети лица сведения и 
документи, необходими за извършване на 
проверките; 
4. да изискват писмени обяснения от про­
веряваните лица; 
5. да извършват проверки и при установя­
ване на нарушения да съставят акт за уста­
новяване на административно нарушение по 
компетентност; 
6. да разпореждат преустановяване на дос­
тъпа до интернет сайтове при установяването 
на трансгранични продажби от разстояние и 
предлагането и продажбата на потребители 
на тютюневи и свързани с тях изделия чрез 
услугите на информационното общество; 
7. да получават съдействие от органите на 
Министерството на вътрешните работи при 
или по повод изпълнение на служебните им 
задължения, определени в този закон. 
(3) За резултатите от проверките длъж­
ностните лица по ал. 1 изготвят констативни 
протоколи по компетентност. 
(4) Органите за контрол, предвидени в други 
нормативни актове, чиито контролни функции 
са свързани с производството, представянето, 
продажбата и употребата на тютюневи и свър­
зани с тях изделия, си сътрудничат и оказват 
съдействие на органите по чл. 52, като: 
1. участват в извършването на съвместни 
проверки; 
2. предоставят становища относно риско­
вете от употребата на тютюневи и свързани 
с тях изделия, включително за въздействието 
им върху човешкото здраве. 
(5) Органите по чл. 52 може да сключват 
споразумения за взаимодействие с други кон­
тролни органи при осъществяване на контрола 
по този закон. 
Чл. 43о. (1) При установяване на наруше­
ние на чл. 31а председателят на Комисията 
за защита на потребителите издава заповед 
за преустановяване на нарушението. 
(2) Заповедта по ал. 1 се публикува на ин­
тернет страницата на Комисията за защита на 
потребителите в деня на издаването є. Лицата, 
за които тази заповед се отнася, се смятат за 
уведомени от деня на публикуването є и са 
длъжни да отстранят нарушението, посочено 
в заповедта по ал. 1.
(3) Когато в тридневен срок от публи­
куването на заповедта по ал. 1 лицето не 
преустанови нарушението, Комисията за 
защита на потребителите подава искане до 
председателя на Софийския районен съд да 
постанови всички предприятия, предоставящи 
обществени електронни съобщителни мрежи